google/wiki40b huggingface dataset:
Ishockey-VM 2003

Gruppe A

27. april
Tyskland  – Japan    5 – 4  (4-2,0-0,1-2)
Slovakia  – Ukraina  9 – 3  (2-0,4-2,3-1)
28. april
Slovakia  – Japan   10 – 1  (3-1,5-0,2-0)
29. april
Tyskland  – Ukraina  3 – 1  (0-1,2-0,1-0)
30. april
Slovakia  – Tyskland 3 – 1  (0-1,2-0,1-0)
Ukraina   – Japan    5 – 1  (2-0,2-0,1-1)

Gruppe B

26. april
USA      – Danmark     2 – 5  (1-3,0-1,1-1)
Russland – Sveits      5 – 2  (2-1,2-1,1-0)
27. april
USA      – Sveits      0 – 1  (0-1,0-0,0-0)
Russland – Danmark     6 – 1  (1-0,5-1,0-0)
29. april
Sveits   – Danmark     6 – 2  (2-0,2-1,2-1)
Russland – USA         3 – 2  (0-1,2-0,1-1)

Gruppe C

26.april 
Canada      – Hviterussland  3 – 0  (2-0,0-0,1-0)
Sverige     – Latvia         3 – 1  (2-1,1-0,0-0)
27. april
Canada      – Latvia         6 – 1  (2-1,1-0,3-0)
Sverige     – Hviterussland  2 – 1  (1-1,0-0,1-0)
29. april 
Latvia    – Hviterussland  4 – 0  (1-0,3-0,0-0)
Canada      – Sverige        3 – 1  (1-0,1-0,1-1)

Gruppe D

26. april
Tsjekkia  – Slovenia    5 – 2  (3-0,2-1,0-1)
Finland   – Østerrike   5 – 1  (1-0,3-1,1-0)
28. april
Finland   – Slovenia   12 – 0  (4-0,4-0,4-0)
Tsjekkia  – Østerrike   8 – 1  (1-0,5-0,2-1)
29. april
Østerrike – Slovenia    6 – 2  (1-0,2-1,3-1)
30. april
Finland   – Tsjekkia    1 – 2  (1-0,0-1,0-1)

Gruppe E

2. mai 
Finland     – Slovakia   1 – 5  (1-1,0-0,0-4)
Tsjekkia    – Ukraina    5 – 2  (0-0,4-1,1-1)
3. mai
Tyskland    – Østerrike  5 – 1  (2-0,2-1,1-0)
Finland     – Ukraina    9 – 0  (3-0,4-0,2-0)
4. mai
Slovakia    – Østerrike  7 – 1  (2-0,3-1,2-0)
Tsjekkia    – Tyskland   4 – 0  (1-0,1-0,2-0)
5. mai
Slovakia    – Tsjekkia   3 – 3  (0-1,2-2,1-0)
6. mai
Østerrike    – Ukraina    5 – 2  (0-0,3-0,2-2)
Finland     – Tyskland   2 – 2  (2-1,0-1,0-0)

Gruppe F

2. mai
Canada    – Danmark   2 – 2  (1-2,1-0,0-0) 
Russland  – Sverige   2 – 4  (1-1,0-1,1-2)
3. mai
Sveits    – Latvia    4 – 2  (1-1,1-1,2-0)
Sverige   – Danmark   7 – 1  (2-1,1-0,4-0)
4. mai
Russland  – Latvia    1 – 2  (0-0,0-0,1-2)
Canada    – Sveits    2 – 0  (0-0,1-0,1-0)
5. mai
Canada    – Russland  5 – 2  (1-1,2-0,2-1)
6. mai
Latvia    – Danmark   4 – 2  (0-0,2-2,2-0)
Sverige   – Sveits    5 – 2  (1-2,1-0,3-0)

Gruppe G (Spill om plassene 13-16)

2. mai
USA           – Slovenia  7 – 2  (3-2,3-0,1-0)
Hviterussland – Japan     3 – 1  (2-1,0-0,1-0)
3. mai
Slovenia      – Japan     3 – 3  (0-2,1-0,2-1)
Hviterussland – USA       2 – 4  (2-2,0-2,0-0)
5. mai
Hviterussland – Slovenia  4 – 3  (2-1,2-1,0-1) 
USA           – Japan     8 – 1  (1-0,3-1,4-0)

Kvartfinaler

7. mai
Canada    – Tyskland  3 – 2 (1-0,1-0,0-2,1-0)
Slovakia  – Sveits    3 – 1 (0-1,2-0,1-0)
Tsjekkia  – Russland  3 – 0 (1-0,2-0,0-0)
Finland   – Sverige   5 – 6 (3-1,2-3,0-2)

Semifinaler

9. mai
Canada    – Tsjekkia  8 – 4  (1-0,2-2,5-2)
Sverige   – Slovakia  4 – 1  (1-0,1-1,2-0)

Bronsefinale

10. mai
Slovakia  – Tsjekkia  4 – 2  (2-1,1-1,1-0)
11. mai
Canada    – Sverige   3 – 2  (1-2,0-0,1-0,1-0)
Erqi

Erqi (kinesisk: 二七区; pinyin: Èrqī Qū) er et bydistrikt i byprefekturet Zhengzhou i provinsen Henan i Folkerepublikken Kina. Det har et areal på 159 km² og teller 490 000 innbyggere (2002).
Follese Fotballklubb

Historikk

Idrettslaget ble til etter at noen tenåringer tok initiativ til det i 1929. Banene de spilte på var myrer som etter hvert ble drenerte, og først i 1935 ble det spilt kamp på en godkjent fotballbane, da mot Voss. Siden det har Follese på herresiden hatt til gode å utmerke seg, om enn de i det siste har gjort det hederlig i cupen. 
Kvinnelaget rykket i 1991 opp til den nest øverste divisjonen, og i sin første sesong fikk de en hederlig tredjeplass i sin pulje. Follese forble et nesten-topplag i sin pulje ut nittitallet. I 1997 tapte Follese kampen om opprykkskvalifisering på målforskjell mot Kaupanger, og i 2000 vant Follese sin divisjon på bekostning av Sandviken. Follese møtte imidlertid et oppadgående Røa som slo dem 6-1 på Askøy. Det ble en beskjeden trøst at de slo det andre laget i gruppen, Haugar. I cupen har Follese sjelden kommet lenger enn første eller andre runde. Dette er i stor grad fordi på grunn av omkostningsinnsparinger, spiller Follese stort sett mot bergenslag, og da er som oftest Sandviken eller Arna-Bjørnar motstander. Folleses hyppigste cupmotstander er nok likevel tidligere seriemester Nymark, som de svært ofte møter i første runde.
Frode Øverlis barn har bakgrunn i Follese.
Tvillingene (stjernetegn)

Tvillingene (på latin Gemini) er et stjernetegn og et stjernebilde. Personer som er født mellom 21. mai og 21. juni er ifølge astrologien født i «Tvillingenes tegn».
Fredsavtale

En fredsavtale er en enighet mellom to eller flere parter, vanligvis stater eller regjeringer, der en formelt ender en krig eller konflikt som har eksistert mellom de to partene. En fredsavtale er ikke det samme som en våpenhvile, en avtale der en oppnår en enighet om å stoppe fiendtligheter, eller overgi seg, for å midlertidig eller permanent stoppe kamphandlinger. En våpenhvile kan ofte var en forløper til en endelig fredsavtale, med en fredsprosess imellom.
Det var en gang en cherrox

Handling

Richard (7) vil kysse Camilla (7). Camilla vil at Richard skal kysse henne. Men de blir avbrutt før de kommer så langt. Camilla hentes av faren, Richard blir nektet å gjøre lekser hos dem mer, Camilla mister cherroxen sin, og Richard må sitte igjen på skolen. Når han finner Camillas cherrox starter Richards farefulle ferd for å levere den tilbake. Han må trosse lærerinner, sinte hunder, og ikke minst slemme fedre for å nå sitt mål.

Eventyrgrepet

Barna i filmen er sterkt inspirert av lærerinnens (Kjersti Holmen) eventyrlesing. Hver gang de kommer overfor et problem, søker de inspirasjon i de gamle, kjente eventyrene; Når Richard finner Camillas gjenglemte cherrox i klasserommet, inspireres han av Askepott som «mistet» ballskoen sin for at prinsen skulle finne henne. Når Richard ikke kommer seg forbi «trollet» (faren til Camilla) og «dragen» (familiens hund), gjør Camilla som Rapunzel og kaster en lang, gul flette ut fra vinduet sitt som Richard kan klatre opp i. Når Richard bestemmer seg for å redde Camilla ruster han seg opp som en ridder; sykkelhjelmen, ryggsekken og gymhåndkleet blir en perfekt rustning, et tresverd trekkes fra en snøskavl i skolegården som om det er sverdet i stenen og når Richard sklir fremover på sparkstøtten sin, fremstår det for han som om han er en ridder på en hest.
På samme måte som barna inspireres av eventyrene, gjør også historien det; Når Richard går forbi en gammel dame som har satt fast stokken sin i brøytekanten (nesen i en stubbe), hjelper han henne løs. Den gamle damen dukker senere opp i historien og redder Richard når alt håp synes ute. Akkurat som i eventyret.
Når Richard omsider kommer seg frem til Camilla, finner han frem cherroxen og setter den på foten hennes. Den lille historien handler med andre ord bare om at Richard skal få gitt cherroxen til Camilla samt å få fullført det de begynte på i klasserommet – et kyss. Men selv om motivasjonen, analytisk sett, kan synes uviktig er målet om å få kysse Camilla og å få satt cherroxen på foten hennes, det viktigste i hele verden for Richard. Dermed blir det også viktig for seeren.

Tv-serie

Kortfilmen vakte oppmerksomhet hos NRK, blant annet etter de mange filmfestivaldeltakelsene rundt i verden.
Skaperne av kortfilmen fikk dermed i oppdrag å lage en serie basert på det samme eventyrgrepet. Barnetv-serien Det var en gang et eventyr har premiere på NRK fredag 4. april.
MusikTeatret Albertslund

MusikTeatret Albertslund er et kulturhus i Albertslund i Danmark. MusikTeatret inneholder en teater- og konsertsal med 1 000 plasser, to kinosaler med henholdsvis 222 og 96 plasser, et mindre allrom med 50 plasser samt en utendørsscene. 
MusikTeatret Albertslund ble grunnlagt i 1974 og er senere utvidet i 1984 og 1996. Ved utvidelsen i 1996 ble det føyet til et 22 meter høyt scenetårn kledd med lister av sedertre tegnet av Henning Larsen.
Verdensreligionenes dag

Verdensreligionenes dag markeres den tredje søndagen i januar hvert år. Dagen ble innstiftet 1949 av det amerikanske bahai-samfunnets nasjonale åndelige råd.
På denne dagen anordner lokale bahai-samfunn og -grupper over hele verden paneldebatter, det leses hellige skrifter fra de ulike verdensreligionene og det fremsies bønner fra blant annet buddhismen, hinduismen, islam, jødedommen, konfutsianismen, kristendommen, taoismen og bahai.
Temaet for verdensreligionenes dag er at alle religioner har felles grunnlag, at religion må føre til enighet mennesker i mellom og at religion må stemme overens med vitenskap, forskning og fornuft.
Reihenschieber

Reihenschieber («Linjeskyver») var et håndchiffersystem som ble benyttet av det tyske Bundeswehr. Metoden ble utviklet i 1957 og brukt frem til tidlig på 60-tallet, dog ble ikke detaljene offentliggjort før i 1992. Systemet ble brukt til å kryptere høyrviktige meldinger.
Mekanisk minner systemet om en regnestav. Det består av et sett av 26 linealer eller lister. Disse er av plast og med et kvadratisk tverrsnitt. Linealsene er merket med sifferne 0-9 og punkter på hver av de fire sidene. Ved bruk velges ti linealer og en av sidene til å vende opp. Ved bruk genererer en Reihenschieber et pseudotilfeldig tall. Denne tallrekken benyttes is in tur til å velge fra en utvalg av ferdigtrykte tabeller slik at det dannes en polyalfabetisk chiffer.
Oswego kraftverk

Oswego kraftverk er et varmekraftverk i Oswego County i øvre New York State i det østlige USA. Anlegget har en installert produksjonskapasitet på 2.204 MW, fordelt på 2 operative blokker à 902 MW hver, og noen midlertidige småblokker. Operatør er energiselskapet NRG Energy. Utstyret er vesentlig levert av General Electric.
Kraftverket ble utbygd omkring årene 1939–1979 i flere etapper. Brenselkilden er naturgass og tungolje.
Geezer Butler

Biografi

Butler startet sitt første band, Rare Breed, sammen med Ozzy Osbourne på høsten 1967. Så ble de med i Polka Tulk sammen med gitarist Tony Iommi og trommeslager Bill Ward. Etter å ha endret navnet til Earth byttet de så navn til Black Sabbath i 1969, da de fant et annet band med samme navn. Butler spilte gitar i begynnelsen, men Iommi sa at han ikke ville spille sammen med en annen gitarist, så han gikk så over til bassgitar.
Butler er kjent for å være den første som brukte Wah-wah pedal på bassen, blant annet på sangen «N.I.B.», noe som inspirerte mange bassister senere. Han var også en av de første bassister til å stemme ned bassen fra EADG til C#F#BE, dette for å spille samstemt med Iommi som stemte ned sin gitar. Butler er også låtskriver, og har skrevet mesteparten av tekstene for Black Sabbath.
I 1984 forlot Butler Sabbath til fordel for å starte The Geezer Butler Band. Han ble med Ozzy i 1988 på No Rest For The Wicked World Tour. Butler ble gjenforent med Sabbath i 1991 , men sluttet så igjen etter Cross Purposes tour i 1994. Året etter var han med på musikkalbumet Ozzmosis fra 1995 med Ozzy. Han startet så bandet GZR hvor han ga ut flere album. Han ble så med i Sabbath igjen i 1997 for å spille på Ozzfest, og har siden vært med bandet. I tillegg har han forstatt med GZR, og blitt med i bandet Heaven and Hell sammen med Tony Iommi, Ronnie James Dio og Vinny Appice.
Trettenkeiserrullen

Trettenkeiserrullen (历代帝王图卷; pinyin: Lì dài dì wáng tú juǎn) er et stort maleri med dimensjonene 51,3 cm × 5,31 m, utført med tusj og farge på silke. Det stammer fra tidlig under Tang-dynastiet i Kina og tilskrives tradisjonelt maleren Yan Liben (ca. 600–673).
På rullen er det avbildet tretten keisere fra forskjellige dynastier, med detaljer som skal antyde deres respektive styrker og svakheter. Rullen er utstilt i Museum of Fine Arts i Boston (Massachusetts i USA). Den kom dit i 1931 som del av Denman Waldo Ross-samlingen.
Triathlon Youth European Championships Festival 2018

Triathlon Youth European Championships Festival 2018 ble arrangert 2. september 2018, i Loutraki i Hellas.
Hugo Eberlein

Annet

Hugo Eberlein var far til Werner Eberlein, som var aktiv i SED (der han satt i politbyrået) og PDS (der han satt i det såkalte eldsterådet).
Montes (Uruguay)

Historie

Byen ble grunnlagt i 1891.

Kommune

Byens ordfører (alcaldesa) er María Ángel Mancuello (2010-2015).
Sorbitol

Sorbitol (IUPAC-navn: Heksan-1,2,3,4,5,6-heksol) er en sukkeralkohol som finnes naturlig i mange frukter og bær. Den dannes også i mindre mengder i menneskekroppen. Sorbitol framstilles av glukose (druesukker), og blir blant annet brukt som søtningsmiddel og i enkelte typer kosmetikk, da stoffet også har en fuktbindende effekt. Søtheten i sorbitol er omtrent halvparten av den vi finner i vanlig rørsukker.
Sorbitol har E-nummer 420 (sammen med sorbitolsirup), og er tillatt til bruk i næringsmidler i Norge og EU. Sorbitol regnes for å være ufarlig, men ved overdreven bruk kan stoffet ha lakserende virkning.
NM i bryting 1927

NM i bryting 1927 ble arrangert i Fredrikshald 26.-27. mars. Arrangør var Halden AK. Kongepokalen ble vunnet av Einar Pettersen.
Kordofon

En kordofon er ethvert musikkinstrument som lager lyd først og fremst ved hjelp av en vibrerende streng eller strenger oppspent mellom to punkter. Det er en av de fire hovedinndelingene av instrumenter i det originale Hornbostel-Sachs-systemet for klassifisering av musikkinstrumenter.
Det som de fleste vil kalle strengeinstrumenter er klassifisert som kordofoner, for eksempel fioliner, gitarer, lyrer og harper. Begrepet omfatter imidlertid også instrumenter som mange fra vestlige land ville nøle med å kalle strengeinstrumenter, slik som noen typer spilledåser og pianoet (som selv om det ofte blir kalt et strengeinstrument, også kalles et tangentinstrument og et perkusjonsinstrument).
Hornbostel-Sachs deler kordofoner inn i to hovedgrupper: instrumenter uten en resonator som er en integrert del av instrumentet (som har klassifiseringsnummeret 31), og instrumenter med en slik resonator (som har klassifiseringsnummer 32). De fleste vestlige instrumenter kommer i den andre gruppen, men pianet og cembaloen kommer i den første gruppen. Hornbostel og Sachs' kriterium for å avgjøre hvilken undergruppe instrumentet faller inn i er om resonatoren kan tas bort uten å ødelegge instrumentet, og da er det klassifisert med nummer 31. Tanken om at pianoets kasse, som fungerer som en slags resonator, kan fjernes uten å ødelegge instrumentet, kan virke merkelig, med dersom verket og strengene ble tatt ut av boksen sin, ville man stadig kunne spille på det. Dette er ikke tilfelle med en fiolin, fordi strengen passerer over en bru som er lokalisert på resonnansboksen, slik at fjerning av resonatoren her ville bety at strengene ble slakke.
Gjeldsslette

Krigserstatning

I 1953 ble enighet om sletting av Tysklands eksterne gjeld, som betydelig reduserte Tysklands krigserstatninger, et kjent eksempel på internasjonal gjeldsslette. En del av begrunnelsen var at oppreisingen fra første verdenskrig ble dypt mislikt i Tyskland, og internasjonalt kreditert som en årsak til andre verdenskrig. Dermed ble det argumentert for at gjeldsslette ville bidra til forsoning og fred i Europa.

Gjeld til land i den tredje verden

Gjeldsslette for fattige og gjeldstyngede utviklingsland var emnet i en kampanje på 1990-tallet gjennomført av en bred koalisjon av ikke-statlige organisasjoner, kristne organisasjoner og andre, under banneret Jubilee 2000. Denne kampanjen lykkes i å sette gjeldsslette på dagsordenen for vestlige regjeringer og internasjonale organisasjoner som Det internasjonale pengefondet (IMF) og Verdensbanken. Kampanjen endte opp i at HIPC-initiativet ble lansert som en løsning på utviklingslandenes gjeldsproblemer. Et annet gjeldssletteinitiativ, Multilaterale Debt Relief Initiative (MDRI), er en utvidelse av HIPC. MDRI ble opprettet etter G8-landenes 31. toppmøtet i Gleneagles i juli 2005. Initiativet tilbyr 100% sletting av multilateral gjeld HIPC-land har til Verdensbanken, IMF og Afrikabanken.

Argumenter mot gjeldsslette

Motstanderne av gjeldsslette hevder at dette er en "blanko-fullmakt" til myndighetene i utviklingsland og man frykter at pengene ikke vil komme de fattige til gode blant annet på grunn av korrupsjon. Andre hevder at gjeldsslette vil føre til at land tar opp mer lån, fordi man regner med at denne gjelden også vil bli ettergitt ved en senere anledning. Kritikere hevder at pengene ville være langt bedre brukt i konkrete bistandsprosjekter som faktisk hjelper de fattige. De hevder videre at det ville være urettferdig ovenfor land i den tredje verden som klarer å betjene sine lån eller land som eventuelt velger å ikke ta opp lån. Man frykter med andre ord at dette skal være en slags oppfordring til utviklingslands regjeringer til å bruke mer penger enn de har fordi de uansett får gjeldsslette i fremtiden.
Life Starts Now

Life Starts Now er det tredje musikkalbumet av det kanadiske rockebandet Three Days Grace. Albumet ble utgitt 22. september 2009, og er bandets andre album som ble produsert av Howard Benson etter den kommersielt vellykkede forgjenger One-X. Albumet har solgt mer enn 443 000 eksemplarer fram til 25. september 2010 i USA og er offisielt sertifisert til platina i Canada.
Nailed to the Cross

«Nailed to the Cross» er en amerikansk salme. Teskten ble skrevet av Carrie E. Breck i 1899.
Melodien, «Kampala», ble skrevet av Grant C. Tullar.

Norsk versjon

De norske titlene er «Hver en synd naglet fast» og «Det var en som var villig til å dø i mitt sted» (Hentet fra første linje i første vers: «There was one who was willing to die in my stead»), sistnevnte ble skrevet av Thomas Ball Barratt.
Luc Hardy

Luc Hardy er en fransk-amerikansk eventyrer, oppvokst i Storbritannia. Han er miljøforkjemper og medlem av The Explorers Club. Hardy er utdannet ingeniør fra Ecole Centrale Paris. Han er president l Sagax, et USA-basert verdensomspennende investering- og administrasjonsfiretak. Hans forhold til naturen og ekspedisjoner stammer fra hans britiske oppvekst. Når han ikke er hjemme i Connecticut søker han nye mål. Han reiser kloden rundt. Fotograferer og skriver fra øde steder for å henlede oppmerksomheten på globale forhold. Hardy er visepresident Green Cross International, en frivillig miljøorganisasjon grunnlagt av Mikhail Gorbachev.
Hardy har ledet flere ekspedisjoner til polare strøk, Antarktis i 2003 for å henlede oppmerksomheten på regionens betydning som en regulator for klima. I 2007, ledet Hardy et team med vitenskapsmenn til Grønland for å studere hvordan det lokale dyreliv påvirkes av klimaforandringene. Andre ekspedisjoner omfatter: 'The Pax Arctica Himalayas Expedition – 2009, The Pax Arctica – North Pole Expedition 2011 og Focus on Greenland – 2011. Flere ekspedisjoner forventes etterhvert som han utforsker klodens fjerneste avkroker.
Hardys reiser har resultert i flere bøker som: Antarctic – Adventure (2004), Greenland – Impressions (2007) – Arctic Transitions (2008) – "The Pursuit of Endurance" - On The Shoulders of Shackleton (2015).
Hardy er en dyktig fotograf, bilder som er publisert i mange publikasj (Paris Match, National Geographics, etc.) og på utstillinger. Et utvalg finnes i gallerier i Paris and New York via Yellow Korner.
Moodabidri

Moodabidri  (også kalt Mudbidri, Moodbiri eller Bedra) er en by i Dakshina Kannada-distriktet. Den ligger 34 km nordøst for Mangalore i Karnataka, India.
På grunn av en storstilt  bambusdyrking i tidligere tider, fikk stedet navnet Moodabidri. Moodabidri er satt sammen av to ord: Moodu og Bidiru. Moodu betyr "øst" og "Bidiru" betyr "bambus",
Moodabiri ligger 147 meter over havoverflaten.

Demografi

Etter Indias folketelling i 2002 hadde Moodabidri 25 710 innbyggere. Menn utgjorde  48%, kvinner 52%. Lesekyndigheten var på 88,57%, menn 93,13% og kvinner 84,13%.
Moodabidri består i alt vesentlig av to landsbyer: Pranthya og Marnad. Moodabidri kalles også  "Sydens JainaKashi (ಜೈನ ಕಾಶಿ) ".

Beliggenhet

Moodabidri ligger til National Highway 169. Til Mangalore er det 34 km med buss. Til Mangalore internasjonale lufthavn er det 23 km.
Byen ligger 54 km fra Udupi og 18 km fra Karkala. Andre plasser i nærheten er Venur (20 km), Belthangady (37 km), Kudremukh (66 km), Agumbe (68 km) og Puttur (54 km).

Språk

De fleste snakker tulu som er hovedspråket, etterfulgt av konkani og kannada. En mindre muslimgruppe snakker byari og urdu. Tilreisende greier seg bra med hindi eller engelsk.
Moldova i Tyrkvisjonens sangkonkurranse

Historikk

I 2016 ble Can Dalgasında avholdt, og vinneren skulle representere Gagaus i Tyrkvisjonens sangkonkurranse. Pelageya Stefoglo, som ble nummer to i konkurransen, fikk senere offisielt bekreftet fra Moldovas kulturdepartement og TMB TV at hun kunne representere Moldova. 
Stefoglo ble igjen offentliggjort som representant for Moldova i 2017 og 2018. Stefoglo vant sangkonkurransene Gagaus' stjerne i 2000 og Moldovas stjerne i 2015. 
Sceneshowet vil bli inspirert av den tyrkiske fiksjons-TV-serien Muhteşem Yüzyıl med orientalske dansere koreografert av den hviterussiske magedanseren Elena Grintsjik.
Grunnkretser i Nes kommune i Akershus

Grunnkretser i Nes kommune i Akershus er delområder og grunnkretser som seksjonerer Nes kommune i Akershus for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
In medias res

In medias res er latin og betyr «midt i tingene». 
In medias res er et begrep fra litterær teori og angir at en historie starter rett inn i begivenhetene, uten innledning. De første handlingene eller skildringene er betydningsfulle og bemerkelsesverdige. Det kan også kalles en "pangstart" på fortellingen.
Begrepet stammer fra Horats' verk Ars Poetica (læreverk om skaldekunsten), og står i kontrast til «ab ovo» – fra egget, altså fra begynnelsen.
«In medias res» er et fortellergrep, også brukt i journalistikk og essayistikk.